**Уведомяване на засегната страна за предложена дейност   
съгласно член 3 от Конвенцията**

|  |  |
| --- | --- |
| **1. ИНФОРМАЦИЯ ЗА ПРЕДЛАГАНАТА ДЕЙНОСТ** | |
| **( i ) Информация за естеството на предложената дейност** | |
| Предлаган вид дейност | Изграждане на съоръжение за допълнително техническо водоснабдяване (ДТВ) – Студен канал 2 (СК2) |
| Предложената дейност включена ли е в приложение I към Конвенцията? | да  **не** |
| Обхват на предложената дейност  ( напр. основна дейност и всякакви/всички периферни дейности, изискващи оценка) | Инвестиционното предложение (ИП) предвижда изграждане на комплекс от съоръжения, посредством които ще се доставя необходимият обем техническа вода за производствените нужди на АЕЦ „Козлодуй” от р. Дунав.  Всички изброени по долу обекти са предмет на проектиране и строителство за нуждите на инвестиционното предложение:  - Водовземно съоръжение  - Подводящ канал  - Аванкамера  - Брегова помпена станция  - Студен канал 2  - Команден блок  - Открита разпределителна уредба  - Батерия за топла вода  - Преливаем праг  - Отражателна дига  - Пречиствателни съоръжения за отпадъчни води |
| Мащаб на предложената дейност  ( напр. размер, производствен капацитет) | ИП ще се реализира в границите на площадката, предвидена за изграждането му.  Студен канал 2 ще бъде проектиран от изливния басейн до циркулационна помпена станция 4 (ЦПС 4) на площадката на АЕЦ „Козлодуй”. Предвижда се каналът да е с дължина около 2500 м. Напречното сечение ще е правоъгьлно с ширина 16,00 м. и височина 8,00 м. Котата на дъното на канала ще е 26,25, която съвпада с котата на аванкамерите на ЦПС 1, 2, 3 и 4. СК2 е изследван за подаване на студена вода за Блок 5 и Блок 6 при водно количество от Q=40м3/сек. до Q=110м3/сек.  Студен канал 2 е хидротехническо съоръжение със стоманобетонна конструкция и огледален образ на изградения вече Топъл канал 2 (ТК2). Общият напречен профил на двата канала е „Ш”-образен.  Като статическа схема СК2 ще работи като конзола под въздействието на водния напор.  За осигуряване на необходимото количество охлаждаща вода ще бъде изградена Брегова помпена станция 4 със следните съоръжения:  - Водовземно съоръжение  - Аванкамера  - Помпена станция  - Команден блок  - Открита разпределителна уредба  - Батерия за топла вода  Системата от съоръжения за допълнително техническо водоснабдяване ще позволи подаването на 110 м3/сек вода от водоизточник р. Дунав към площадката на АЕЦ „Козлодуй“ за потребителите на техническа вода. Отвеждането на топлата вода от АЕЦ „Козлодуй“ към водоприемника р. Дунав ще се осъществява чрез съществуващо съоръжение Топъл канал 2 (ТК2) и/или Топъл канал 1 (ТК1), с максимален разход от 110 м3/сек. |
| Описание на предложената дейност  ( напр. използвана технология) | Всички възможни методи за строителство ще бъдат разгледани в инвестиционния проект, като те ще бъдат съобразени с действащи нормативни документи в РБългария. Ще бъдат спазвани всички изисквания на действащата нормативна уредба при извършване на отделните процеси и дейности свързани със строителството на ДТВ-СК2.  Изкопните и насипни дейности ще се изпълняват по протежение на трасето на СК2/ТК2 от БПС4 до ЦПС4 на площадката на АЕЦ „Козлодуй” в рамките на предвидените и отчуждени площи (още с изграждането на ТК2). |
| Описание на целта на предложената дейност | Цел на инвестиционното предложение е повишаване безопасната експлоатация на АЕЦ „Козлодуй”, чрез изграждане на допълнително техническо водоснабдяване -СК2 за осигуряване на необходимия обем техническа вода от водоизточник р. Дунав към площадката на АЕЦ „Козлодуй”. |
| Обосновка за предложената дейност  ( напр. социално-икономическа основа, физико-географска основа) | С изграждане на съоръжението ще се осъществи възможност за:   * ремонт или рехабилитация на съществуващото техническо водоснабдяване – Брегова помпена станция (БПС) 1, 2, 3; Студен канал 1 (СК1) и Топъл канал 1 (ТК1); * осигуряване на допълнителен източник на охлаждаща вода за експлоатацията на АЕЦ „Козлодуй”; * осигуряване на двойно независимо водоподаване към АЕЦ „Козлодуй” с елиминиране на риска от авария на СК1 и ТК1. |
| Допълнителна информация/коментари | Няма |
| **(ii) Информация за пространствените и времеви граници на предложената дейност** | |
| Местоположение | Инвестиционното предложение ще се реализира в поземлен имот собственост на „АЕЦ Козлодуй” ЕАД, с кадастрален идентификатор 37798.644.2 и Акт за държавна собственост №110 от 19.09.2000 г. и не се предвижда ползване на земи извън тези граници.  Площадката на AEЦ „Козлодуй“ се намира на десния бряг (на 694-ти км) на р. Дунав. Отстои на 3.7км южно от талвега на реката и държавната граница с Р. Румъния. |
| Описание на местоположението ( напр. физико-географски характеристики, социално-икономически характеристики) | Територията определена за изграждане на СК2 е с приблизителна площ 529961 м2 и е разположена извън периметъра на оградата на площадката на АЕЦ „Козлодуй”. Площта на съществуващата площадка на АЕЦ „Козлодуй” е около 3,2 км2, като заедно с каналите за циркулационно и техническо водоснабдяване достига 5,2 км2.  Площадката е разположена в северната част на първата незаливаема тераса на р. Дунав (кота +35.0 м. по Балтийската височинна система). На север граничи с крайдунавската низина.  На юг от площадката склонът на  водоразделното плато е относително висок (100÷110 м.), на запад е около 90 м., а на изток е по- нисък и се понижава до 30 м. над морското равнище. По права линия е на около 120 км. северно, а по републиканската пътна мрежа на около 200 км. от столицата - гр. София. Най-близо разположени до АЕЦ „Козлодуй“ населени места са: гр. Козлодуй - на 2.6 км. югозападно, с. Хърлец - на 3.5 км.  югоизточно, с. Гложене - на 4.0 км.  югоизточно, гр. Мизия - на 6.0 км.  югоизточно, с. Бутан - на 8.4 км. южно и гр. Оряхово - на 8.4 км. източно от площадката. |
| Обосновка за местоположението на предложената дейност  ( напр. социално-икономическа основа, физико-географска основа) | Извън площадката на АЕЦ „Козлодуй” има съществуващо съоръжение - Топъл канал 2. Студен канал 2 ще следва същата проекция. |
| Времева рамка за предложената дейност  ( напр. начало и продължителност на строителството и експлоатацията) | Ще бъде определена при изготвяне на инвестиционния проект. |
| Карти и други изобразителни документи, свързани с информацията за предлаганата дейност | Приложени са:   * Справочен регистър на граничните точки на строителната граница на АЕЦ „Козлодуй” в района на Топъл канал 2; * Схема с чупките на строителната граница на АЕЦ „Козлодуй” в района на ТК2. * Предложение за ситуация на ДТВ-СК2. |
| Допълнителна информация/коментари | Няма |
| **(iii) Информация за очакваните въздействия върху околната среда и предложените смекчаващи мерки** | |
| Обхват на оценката  ( напр. разглеждане на: кумулативни въздействия, оценка на алтернативи, проблеми на устойчивото развитие, въздействие на периферни дейности) | По време на реализацията на инвестиционното предложение има вероятност да се появи локално въздействие от строителните дейности – възможно е да се завиши нивото на шум, вибрации и прах в околността на площадката, което ще е с преобладаващо ниска интензивност и няма да е комплексно.  Поради отдалечеността на площадката от  населените места (най-близки са с. Хърлец – 3 км. и гр. Козлодуй – 5 км.) не се очаква шумът от дейностите и запрашаването да окажат въздействие върху населението.  След въвеждане в експлоатация ще се направят всички необходими измервания на нивото на шум и вибрации, и при необходимост ще се предприемат съответните технически и медико-профилактични мероприятия.  Очаква се да се завиши пътния трафик на товарни превозни средства.  Трафикът на товарните превозни средства ще бъде съобразен със съответните изисквания на нормативните актове.  Не се очаква при дейностите свързани с изграждане и експлоатация на ДТВ-СК2, въздействието върху хората и здравето им да се промени.  Възможни са потенциални въздействия в нерадиационен аспект, свързани с извършване на дейностите по строителство.  Не се очаква въздействие върху земеползването. За нуждите на ДТВ-СК2 не се налага да се отчуждават или да се прекатегоризират земи.  При дейностите, свързани със строителство се очаква въздействие върху ландшафта, което е свързано с изкопните и насипни работи.  Не се очаква никоя от дейностите, свързани със строителство да има въздействие върху минералното разнообразие, екологията и културните ресурси, различно от това на досега извършвано строителство на площадката на АЕЦ „Козлодуй”.  При строителството няма да се допуска замърсяване на речните легла със строителни материали и гориво-смазочни материали от строителната техника.  Една малка част от територията, предвидена за реализация на ИП, попада в границите на защитена зона по смисъла на Закона за биологичното разнообразие (ЗБР) - BG00000533 „Острови Козлодуй” за опазване на природните местообитания и на дивата флора и фауна. При осъществяване на предвидените в ИП дейности ще бъдат спазени всички регламентирани забрани в режимите на защитените зони, постановени със съответната заповед за обявяване и плановете за тяхното управление.  Няма живописни местности, които могат да бъдат засегнати по време на строителството.  Няма местности и обекти с историческо или културно значение, намиращи се на площадката на АЕЦ „Козлодуй” или в близост до нея, които могат да бъдат засегнати от дейности при строителството.  Няма обекти, защитени от международен или национален закон, поради тяхната екологична, природна, културна или друга ценност, които могат да бъдат засегнати при строителството.  ИП не попада в зона за защита на питейните води от повърхностни водни тела, зона за отдих и водни спортове, уязвима зона, зона за стопански ценни видове риби, защитени територии, зона за местообитания и зона за птици. |
| Очаквано въздействие върху околната среда от предложената дейност  (напр. видове, местоположения, величини) | По време и след реализация на  инвестиционното предложение не се очаква изменение в аспектите на въздействие на АЕЦ „Козлодуй” върху околната среда и на количествените им измерения, поради което няма да има промяна и на степента на въздействие върху компонентите на околната среда. |
| Входове  (напр. суровини, източници на енергия) | По време на строителството ще бъдат  използвани стандартни строителни  материали (чакъл, баластра, вода, цимент, бетон, арматура, тухли, бои и др.). |
| Изходи  (напр. количества и видове: емисии в атмосферата, зауствания във водната система, твърди отпадъци) | Водните количества, които ще се водовземат от река Дунав, чрез предвидените за изграждане съоръжения, ще се отвеждат до площадката на АЕЦ „Козлодуй“. След използването им за технологични цели, те ще се заустват, посредством съществуващия Топъл канал 2 и/или Топъл канал 1 обратно в река Дунав. За тях има издадено действащо разрешително № 13120037/22.11.2010 г. за ползване на повърхностен воден обект за заустване на отпадъчни води в повърхностни води.  При изграждане на съоръжението за допълнително техническо водоснабдяване се очаква да се генерират твърди нерадиоактивни отпадъци от строителството, монтажа на технологичното оборудване и изграждането на спомагателни бетонни конструкции.  Строителните отпадъци и изкопаните земни маси, получени от изграждането на съоръжението ще се депонират на определени за това места, съгласно нормативното законодателство на Р България в областта на управление на отпадъците.  По време на експлоатацията на СК2 се очаква да се генерират битови отпадъци от персонала обслужващ съоръженията. Не се очаква генериране на опасни, строителни и производствени отпадъци.  Оползотворимите отпадъци временно ще се съхраняват на територията на строителната площадка, на обособени за целта места и след натрупване на определени количества, ще се предават за последващо третиране от специализирани фирми, притежаващи разрешение, съгласно Закона за управление на отпадъците.  Битовите отпадъци, събрани смесено, ще се депонират на регламентирано за целта депо. |
| Трансгранични въздействия  ( напр. видове, местоположения, величини) | Не се очаква изграждането и експлоатацията на ДТВ-СК2 да окаже промяна на характера и обхвата на трансграничното въздействие на АЕЦ „Козлодуй”.  При осъществяване на предвидените дейности, не се очакват въздействия върху компоненти и факторите на околната среда в Република Румъния. Ще се спазват изискванията на българското и на европейското законодателство.  По време на строителството са възможни потенциални въздействия единствено в нерадиационен аспект (шум, вибрации, прах). Не се очаква шумът от дейностите и запрашаването да окажат въздействие върху населението и околната среда в Република Румъния. |
| Предложени смекчаващи мерки  ( напр. ако са известни, смекчаващи мерки за предотвратяване, премахване, минимизиране, компенсиране на въздействията върху околната среда) | В инвестиционния проект ще бъдат разгледани мерки за намаляване на потенциалните отрицателни въздействия върху околната среда и човешкото здраве, които могат да възникнат от реализацията на инвестиционното предложение.  В „АЕЦ Козлодуй” ЕАД действа комплекс от технически, физически, санитарно-хигиенни и организационно-  административни мероприятия, които ще се реализират на всеки етап от проектиране, строителство, пуск и експлоатация на СК2, с цел осигуряване и гарантиране на безопасността на персонала и населението.  АЕЦ „Козлодуй” изпълнява програми за  радиационен и нерадиационен мониторинг на околната среда на площадката и около нея. |
| Допълнителна информация/коментари | Няма |
| **(iv) Инициатор/разработчик** | |
| Име, адрес, телефон и факс номера | Иван Тодоров Андреев  Изпълнителен директор на „АЕЦ Козлодуй” ЕАД  3321 гр. Козлодуй  тел. 0973 72020;  факс: 0973 80591;  е-mail: document@npp.bg |
| **(v) Документация по ОВОС** | |
| Включена ли е документацията за ОВОС ( напр. доклад за ОВОС или ДОВОС) в уведомлението? | да ⬜ **не**  частично ⬜ |
| Ако отговорът на горния въпрос е отрицателен или частичен, описание на допълнителната документация, която трябва да бъде изпратена, и (приблизителна) дата(и), на която документацията ще бъде налична | Допълнителна информация ще бъде  изпратена при поискване, когато бъде изготвена. |
| Допълнителна информация/коментари | Няма |
| **2. ТОЧКИ ЗА КОНТАКТ** | |
| **( i ) Точки за контакт за евентуално засегнатата страна или страни** | |
| Орган, отговорен за координиране на дейностите, свързани с ОВОС (виж решение I/3, допълнение)  - Име, адрес, телефон и факс номер | Ministry of Environment, Water and Forests of Romania  Bvd. Libertăţii nr. 12, Sector 5, Bucureşti  Fax: 004 021 408 9615  Telefon: 021/408 9642  E-mail: registratura@mmediu.ro |
| Списък на засегнатите страни, до които се изпраща уведомление | РРумъния |
| **(ii) Точки за контакт за страната по произход** | |
| Орган, отговорен за координиране на дейностите, свързани с ОВОС (виж решение I/3, допълнение)  - Име, адрес, телефон и факс номер | Ministry of Environment and Water  22 Maria Luiza Blvd.  Sofia, 1000  Bulgaria |
| Орган за вземане на решения, ако е различен от органа, отговорен за координирането на дейностите, свързани с ОВОС  - Име, адрес, телефон и факс номер | **-** |
| **3. ИНФОРМАЦИЯ ОТНОСНО ПРОЦЕСА НА ОВОС В СТРАНАТА, КЪДЕТО СЕ РАЗПОЛАГА ПРЕДЛАГАНАТА ДЕЙНОСТ** | |
| **( i ) Информация относно процеса на ОВОС, който ще бъде приложен към предложената дейност** | |
| Времеви график | Въз основа на изискванията на българското законодателство |
| Възможности за включване на засегнатата страна или страни в процеса на ОВОС | Да |
| Възможности за засегнатата страна или страни да прегледат и коментират нотификацията и документацията по ОВОС | Да |
| Същност и момент на възможното решение | В съответствие с Българското  законодателство |
| Процес на одобрение на предложената дейност | В съответствие с Българското  законодателство |
| Допълнителна информация/коментари | Допълнителна информация за процедурата по ОВОС може да бъде намерена на интернет страницата на МОСВ: www.moew.government.bg |
| **4. ИНФОРМАЦИЯ ОТНОСНО ПРОЦЕСА НА ОБЩЕСТВЕНО УЧАСТИЕ В СТРАНАТА НА ПРОИЗХОД** | |
| Процедури за участие на обществеността | Компетентният орган или оправомощено от него длъжностно лице определя засегнатите общини, райони и/или кметства, с които възложителят да организира обществено обсъждане на доклада за ОВОС и приложенията към него.  Възложителят предоставя по един екземпляр от доклада за ОВОС с всички приложения към него на определените от компетентния орган засегнатите общини, райони и/или кметства.  Засегнатите общини, райони или кметства потвърждават писмено мястото, датата и часа за провеждане на срещата/срещите за обществено обсъждане, мястото и времето за обществен достъп до доклада за ОВОС и приложенията към него, както и мястото за предоставяне на писмени становища или правят друго предложение. Възложителят ги обявява в средствата за масово осведомяване и/или по друг подходящ начин най-малко 30 дни преди срещата/срещите.  Възложителят уведомява писмено компетентния орган за мястото, датата и часа за провеждане на срещата/срещите за общественото обсъждане, за оповестяване от компетентния орган чрез неговата интернет страница, най-малко 30 дни преди срещата/срещите за обществено обсъждане. |
| Очаквано начало и продължителност на общественото обсъждане | За начало се счита дата, на която ще се проведе първата среща за обществено обсъждане, стикована със съответните засегнатите общини, райони и/или кметства.  Продължителността зависи от броя на срещите за обществено обсъждане. |
| Допълнителна информация/коментари | Няма |
| **5. СРОК ЗА ОТГОВОР** | |
| Дата | 4 седмици от датата на получаване на  нотификацията. |